Diari Oficial de la Generalitat Valenciana


Sumari del DOGV 7138, del 24-10-2013 (2013/10658)

Notificació de la sentència dictada en el procediment de modificació de mesures número 1241/2012.
-------------------------------------------------------------------------------------------------

### Dades del document

Número de DOGV
:   7138

Data del DOGV
:   24-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10570


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de modificació de mesures número 1241/2012. [2013/10778]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de modificació de mesures en relació amb fills o filles extramatrimonials, supòsit contenciós 001241/2012, seguides a instàncies de Manuel Gómez Carrie contra María Pereira Ribeiro, en situació de rebelia, en què en data 23 de juliol de 2013, ha recaigut la sentència que en la part dispositiva diu així:  
«Dispositiva  
Estime la demanda formulada per Manuel Gómez Carrie contra María Pereira Ribeiro, i modifique amb caràcter definitiu, sense imposició de costes, les mesures reguladores dels efectes de la seua separació de fet sobre fills o filles extramatrimonials establides per la sentència de 5 de novembre de 2002, dictada per este Jutjat en la Interlocutòria número 127/02, que queden substituïdes per les següents:  
  
1. S'atribuïx al pare la guarda i custòdia de la filla comuna anomenada S., així com l'exercici exclusiu de la pàtria potestat, sense perjuí de la seua titularitat compartida. La mare podrà comunicar-se lliurement amb la seua filla per qualsevol mitjà, sempre que no interferisca en les activitats escolars i extraescolars de la menor, i tindre-la en companyia seua en la forma que acorden les parts durant els períodes en què la mare es trobe a Espanya.  
2. Es fixa a càrrec de la mare i en favor de la menor una pensió alimentària en la quantia de 150 euros, quantitat que la mare entregarà al pare, dins dels primers cinc dies de cada mes i per mesos anticipats, per mitjà d'un ingrés en el compte corrent que ell designe, i que s'actualitzarà anualment d'acord amb les variacions que experimente l'índex de preus de consum que publique l'Institut Nacional d'Estadística o organisme que el substituïsca.   
3. Igualment, la mare haurà de pagar el 50 per cent dels gastos extraordinaris que genere la menor, i s'entén per tals tots aquells que siguen no habituals, imprevisibles i necessaris, i qualsevol altre gasto en benefici de la menor haurà de pactar-se per ambdós progenitors o, en cas de discrepància, decidit per l'autoritat judicial.  
Contra esta sentència es pot interposar un recurs d'apelació, dins dels vint dies següents a la seua notificació, davant d'este Jutjat per a la seua ulterior substanciació davant de l'Audiència Provincial de València.  
Una vegada siga ferma esta resolució, expediu-ne una testimoniança perquè conste en les actuacions de divorci número 127/02 d'este Jutjat.  
Esta és la meua sentència, que pronuncie, mane i firme.»  
I perquè valga de notificació de forma deguda a la demandada María Pereira Ribeiro, en situació de rebelia i parador ignorat, expedisc i firme el present edicte.  
  
València, 18 d'octubre de 2013.- La secretària: Alicia Ordeig Rabadán.